““ASIA ALLIANCE BANK” ATB tomonidan

Xo‘jalik yurituvchi sub’ektlarni

kreditlash to‘g‘risida”gi Nizomga

Ilova

№ \_\_\_-sonli Kredit shartnomasi

Toshkent sh. 202\_\_\_ yil \_\_\_\_\_\_\_\_\_\_

**«ASIA ALLIANCE BANK» ATB** (keyinchalik «Bank» deb yuritiluvchi) nomidan 20\_\_ yil \_\_ \_\_\_\_\_\_\_\_dagi №\_\_\_\_\_\_raqam bilan tasdiqlangan (ro‘yxatga olingan yoki \_\_\_\_\_\_-sonli) ishonchnomaga asosan harakat qiluvchi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ bir tomondan va

**“\_\_\_\_\_\_\_\_\_\_\_\_\_\_\_\_\_\_\_\_\_\_\_\_”** (keyinchalik «Qarzdor» deb yuritiluvchi) nomidan, Ustav asosida faoliyat olib boruvchi jamiyat alohida \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ boshqa tomondan qo‘yidagilar to‘g‘risidagi mazkur shartnomani tuzdilar:

**1. Shartnoma predmeti**

1.1. Bank Qarz oluvchiga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ maqsadlari uchun \_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_ so‘m / 00 tiyin) miqdoridagi kredit mablag‘larini yopiq kredit liniyasi orqali, \_\_\_\_\_\_\_\_\_(\_\_\_\_\_\_\_\_\_) \_\_\_\_\_\_ muddatga taqdim etadi.

**2. Kreditni berish va to‘lash tartibi**

2.1. Kredit, Qarz oluvchiga alohida ssuda hisob raqami orqali uning to‘lov hujjatlari asosida O‘zbekiston Respublikasi qonunchiligida belgilangan tartibda ajratiladi.

2.2. Kredit mablag‘lari ushbu shartnomaning 1-ilovasida ko‘rsatilgan Kreditni qaytarish jadvaliga muvofiq kredit valyutasida qaytariladi.

2.3. Agar kredit bo‘yicha asosiy qarzni qaytarish va foizlarni to‘lash sanalari bank ish kuniga to‘g‘ri kelmasa, unda to‘lovlar keyingi bank ish kuniga o‘tkaziladi.

2.4. Agar qarz oluvchi kreditning asosiy qarzini Kreditni qaytarish jadvali bo‘yicha belgilangan muddatda qaytarmasa, Bank qarzning to‘lanmagan qismini muddati o‘tgan kreditlar xisobiga o‘tkazadi. Qarz oluvchi muddati o‘tkazib yuborilgan qarz majburiyatlarining har bir kuni uchun ushbu shartnomaning 3.1-bandiga muvofiq ravishda foizlar to‘laydi.

**3. Kredit uchun to‘lov**

3.1. Bank kreditning haqiqatdagi qoldig‘i hisobidan kelib chiqib, yillik \_\_\_ (\_\_\_\_\_\_\_\_\_\_) foiz stavkasi miqdorida ustama haq hisoblaydi. Kreditni qaytarish grafigiga ko‘ra, asosiy qarzni qaytarish muddati buzilgan taqdirda, Bank xaqiqatda muddati o‘tkazib yuborilgan asosiy qarzga kredit bo‘yicha o‘rnatilgan foiz stavkasining 1.5 barobari miqdorida oshirilgan foiz hisoblaydi. Kredit bo‘yicha foizlar qarzdor tomonidan olingan kreditning valyutasida to‘lanadi.

3.2. Foizlar kreditni o‘zlashtirishning birinchi kunidan boshlab, kredit mablag‘larining amaldagi qoldig‘iga, kunlik ravishda, ish kunining yakunida, har oydagi xaqiqatdagi kunlar sonidan kelib chiqqan holda, yilda 365 kun hisobida hisoblanadi.

Agar kredit mablag‘lari xorijiy valyutada bo‘lsa: Qarz oluvchi xorijiy valyutada kredit olish bo‘yicha o‘zining tanlovi va bunday tanlovga ko‘ra xorijiy valyuta kursining o‘zgarishi natijasida xorijiy valyutada olingan kredit bo‘yicha milliy valyutadagi qarz yukining oshib ketishi bilan bog‘liq ravishda kelib chiqadigan xavf-xatarlar va oqibatlar to‘g‘risida Bank tomonidan ogohlantirilgan va qarz oluvchi bunday oqibatlar yuzaga kelishi mumkinligidan to‘liq xabardor.

3.3. Qarz oluvchi, kredit ajratilgandan keyin 20\_\_ yilning \_\_\_\_\_oyidan boshlab, har oyning \_\_\_\_ sanasida, Bankka ushbu shartnomaga muvofiq kreditdan foydalanganlik uchun hisoblangan foizlarni to‘laydi.

Hisoblangan foizlar belgilangan muddatda to‘lanmagan hamda ular bo‘yicha muddati o‘tgan qarzdorliklar yuzaga kelgan xollarda, Qarzdor Bankka kechiktirilgan har bir kun uchun, kechiktirilgan to‘lov summasining 0,15 % miqdorida, lekin kechiktirilgan to‘lov summasining 50 foizidan ko‘p bo‘lmagan miqdorda penya to‘laydi.

3.4. Kredit bo‘yicha asosiy qarz va foizlarni qoplash, Bank tomonidan Qarz oluvchining to‘lov topshiriqnomalarini bajarish, Bankning to‘lov talabnomalari va/yoki memorial orderi orqali Qarzdorning depozit hisobvarag‘idan mablag‘larni mustaqil ravishda yechib olish yo‘li bilan amalga oshiriladi.

3.5. Agar ushbu shartnoma bo‘yicha qarzdor tomonidan pul majburiyatlarini bajarish kunida to‘lanishi lozim bo‘lgan mablag‘lar Bankning tegishli hisob raqamida bo‘lmasa yoki kelib tushmasa, kreditni qaytarish va undan foydalanganlik uchun hisoblangan foizlarni to‘lash bo‘yicha majburiyatlarning o‘z vaqtida va to‘liq bajarilishini ta’minlash maqsadida Qarz oluvchi Bankka bankdagi va boshqa banklarda ochilgan hisob varaqlardagi mablag‘larini qarzdorliklarni qoplash uchun yo‘naltirishga hamda yechib olishga topshiriq beradi.

3.6. Qarz oluvchi hisob raqamiga kelib tushadigan mablag‘lar uning ushbu shartnoma bo‘yicha qarzdorliklarni qoplash uchun quyidagi tartibda yo‘naltiriladi:

- penyalarni qoplash bo‘yicha to‘lovlar;

- kredit foizlari bo‘yicha kechiktirilgan to‘lovlar;

- kreditning asosiy qarzini qoplash bo‘yicha kechiktirilgan to‘lovlar;

- muddati o‘tgan asosiy qarzga ko‘paytirib hisoblangan foizlar bo‘yicha to‘lovlar;

- kredit bo‘yicha muddatli foiz to‘lovlari ;

- kredit bo‘yicha muddatli asosiy qarzni so‘ndirish uchun to‘lovlar.

Agar amalga oshirilgan to‘lov summasi Qarz oluvchiga ajratilgan kredit bo‘yicha majburiyatlarni bajarish uchun yetarli bo‘lmasa, Qarz oluvchining qarzdorligi quyidagi navbatda qoplanadi:

- kreditning asosiy qarzini qoplash bo‘yicha kechiktirilgan to‘lovlar va kredit foizlari bo‘yicha kechiktirilgan to‘lovlar mutanosib ravishda;

- kredit bo‘yicha muddatli foiz to‘lovlari va kredit bo‘yicha muddatli asosiy qarzni so‘ndirish uchun to‘lovlar ;

- muddati o‘tgan asosiy qarzga ko‘paytirib hisoblangan foizlar bo‘yicha to‘lovlar va penyalarni qoplash bo‘yicha to‘lovlar ;

- kreditorning qarzdorlikni uzish bilan bog‘liq bo‘lgan boshqa xarajatlari;

3.7. Asosiy qarzni qaytarish bo‘yicha majburiyat kreditni qaytarish grafigida belgilangan muddatlardan oldin bajarilishi mumkin.

Kreditni qaytarish grafigida belgilangan muddatlardan oldin asosiy qarzni qaytarish uchun kelib tushgan to‘lovlar, Bank tomonidan kreditni qaytarish grafigida belgilangan va muddati bo‘yicha yaqin qolgan majburiyatlarni qoplashga yo‘naltiriladi.

3.8. Kredit bo‘yicha qarzdorlikni undirish to‘g‘risida sudning hal qiluv qarori chiqarilganda sud qarorida ko‘rsatilgan, kredit bo’yicha undiriladigan summaga nisbatan foizlar va penya hisoblanishi to‘xtatiladi.

**4. Kreditning qaytarilishini ta’minlash**

4.1. Ushbu shartnoma bo‘yicha berilgan kredit quyidagilar bilan ta’minlanadi:

a) Umumiy qiymati (\_\_\_\_\_\_\_\_\_/00) so‘m bo‘lgan Qarz oluvchiga tegishli bo‘lgan \_\_\_\_\_\_\_\_\_\_\_\_\_\_\_\_\_\_\_ garovi. Bank va Qarz oluvchi o‘rtasida 20 yil \_\_\_\_\_\_\_\_\_\_da imzolangan 1-sonli garov mulki qiymatini kelishish dalolatnomasiga muvofiq garov predmetining kelishilgan garov qiymati \_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / 00) so‘mni tashkil etadi. Kredit ta’minoti sifatida taqdim etilayotgan yuqorida ko‘rsatilgan garov predmeti bo‘yicha garov shartlari alohida Garov shartnomasi bilan belgilanadi;

b) Umumiy qiymati \_\_\_\_\_\_\_\_\_\_\_\_\_\_\_\_(\_\_\_\_\_\_\_\_\_ / 00) so‘m bo‘lgan, 3-shaxs (garovga qo‘yuvchi) –“\_\_\_\_\_\_\_\_\_\_\_\_” ga tegishli \_\_\_\_\_\_\_\_\_\_\_\_\_\_\_\_\_\_\_ garovi. Bank, Qarz oluvchi hamda Garovga qo‘yuvchi o‘rtasida 20\_\_\_ yil \_\_\_\_\_\_\_\_\_\_da imzolangan 1-sonli garov mulki qiymatini kelishish dalolatnomasiga muvofiq garov predmetining kelishilgan garov qiymati \_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / 00) so‘mni tashkil etadi. Kredit ta’minoti sifatida taqdim etilayotgan yuqorida ko‘rsatilgan garov predmeti bo‘yicha garov shartlari alohida Garov shartnomasi bilan belgilanadi;

d) Mulk huquqi asosida mulkdor “\_\_\_\_\_\_\_\_\_\_\_\_\_\_”ga tegishli bo‘lgan, \_\_\_\_\_\_\_\_\_\_ shaxri, \_\_\_\_\_\_\_\_\_\_\_\_\_ tumani, \_\_\_\_-uy manzilida joylashgan, umumiy qiymati Bank va Qarz oluvchi (Garovga qo‘yuvchi - agar garovga qo‘yuvchi 3-shaxs bo‘lsa) o‘rtasida 20\_\_\_ yil \_\_\_\_\_\_\_\_\_\_da imzolangan 1-sonli garov mulki qiymatini kelishish dalolatnomasiga muvofiq garov mulkining kelishilgan garov qiymati \_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / 00) so‘mni tashkil etadigan ko‘chmas mulk garovi (ipoteka).

Garovning (ipoteka) o‘ziga hos shartlari notarial tasdiqlangan garov (ipoteka) shartnomasi bilan belgilanadi. Qarz oluvchi, Garov predmetini sug‘urtalash shartlari Bank tomonidan ma’qullangan sug‘urta kompaniyasi orqali sug‘urtalash majburiyatini o‘ziga oladi. Mazkur sug‘urta shartnomasi bo‘yicha Sug‘urta hodisasi sodir bo‘lgan taqdirda Foyda ko‘ruvchi Bank hisoblanadi. Qarz oluvchi tomonidan Garov predmeti yuzasidan o‘rnatilgan tartibda rasmiylashtirilgan sug‘urta shartnomasi, sug‘urta polisi va notarial tartibda rasmiylashtirilgan garov (ipoteka) shartnomasi Bankka mazkur shartnoma imzolangan kundan boshlab \_\_\_\_ kalendar kuni ichida/kredit mablag‘larini taqdim etgunga qadar/taqdim etilishi lozim.

e) Bank va Qarz oluvchi/Garovga qo‘yuvchi (agar garovga qo‘yuvchi 3-shaxs bo‘lsa) o‘rtasida 20\_\_\_ yil \_\_\_\_\_\_\_\_\_\_da imzolangan 1-sonli garov mulki qiymatini kelishish dalolatnomasiga muvofiq, garov mulkining kelishilgan garov qiymati \_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / 00) so‘mni tashkil etadigan, nominal qiymati \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_, 00 tiyin) so‘m bo‘lgan, “Emitent nomi” tomonidan chiqarilgan hamda “Aksiya sohibi”ga tegishli bo‘lgan 1000 dona oddiy, egasi yozilgan/yozilmagan Aksiyalar garovi (keyinchalik Garov predmeti). Kredit ta’minoti sifatida taqdim etilayotgan yuqorida ko‘rsatilgan garov predmeti bo‘yicha garov shartlari alohida Garov shartnomasi bilan belgilanadi;

f) “\_\_\_\_\_\_\_\_\_\_\_\_\_\_”(keyinchalik kafillik beruvchi)ning umumiy summasi \_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_ 00 tiyin) bo‘lgan Kafilligi. Kafillikning o‘ziga xos shartlari Bank, Qarzdor va Kafil o‘rtasida tuziladigan tegishli Kafillik shartnomasida belgilanadi.

g) Bank va Qarz oluvchi/Garovga qo‘yuvchi (agar garovga qo‘yuvchi 3-shaxs bo‘lsa) o‘rtasida 20\_\_\_ yil \_\_\_\_\_\_\_\_\_\_da imzolangan 1-sonli garov mulki qiymatini kelishish dalolatnomasiga muvofiq garov predmetining kelishilgan garov qiymati \_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / 00) so‘mni tashkil etgan, 20\_\_ yilda ishlab chiqarilgan, davlat raqami\_\_\_\_\_\_\_\_\_\_, rangi \_\_\_\_\_\_\_, dvigatel raqami \_\_\_\_\_\_\_\_\_\_, kuzov raqami \_\_\_\_\_\_\_ bo‘lgan “\_\_\_\_\_\_\_\_\_”\_\_\_\_\_\_\_\_\_\_\_\_\_\_\_\_\_\_\_\_\_\_ga tegishli bo‘lgan, \_\_\_\_\_\_\_\_\_\_\_\_\_\_rusumli avtomashina/maxsus texnika garovi. Garovning o‘ziga xos shartlari notarial tasdiqlangan garov shartnomasi bilan belgilanadi. Qarz oluvchi, Garov predmetini sug‘urtalash shartlari Bank tomonidan ma’qullangan sug‘urta kompaniyasi orqali sug‘urtalash majburiyatini o‘ziga oladi. Mazkur sug‘urta shartnomasi bo‘yicha Sug‘urta hodisasi sodir bo‘lgan taqdirda Foyda ko‘ruvchi tomon Bank hisoblanadi. Qarz oluvchi tomonidan Garov predmeti yuzasidan o‘rnatilgan tartibda rasmiylashtirilgan sug‘urta shartnomasi, sug‘urta polisi va notarial tartibda rasmiylashtirilgan garov shartnomasi Bankka mazkur shartnoma imzolanganidan boshlab, \_\_\_ kalendar kuni ichida/kredit mablag‘larini taqdim etilgunga qadar/taqdim etilishi lozim;

h) Qarz oluvchiga ajratilayotgan kredit hisobiga 20\_\_\_ yil \_\_\_ \_\_\_\_\_\_dagi \_\_\_\_\_\_–sonli shartnomaga asosan “Sotuvchidan” \_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_) so‘mga sotib olinayotgan avtomashina/maxsus texnika (Keyinchalik garov predmeti) garovi. Garov predmeti kelishilgan garov qiymatida - \_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / 00) so‘m qabul qilinadi.

Garovning o‘ziga xos shartlari notarial tasdiqlangan garov shartnomasi bilan belgilanadi. Qarz oluvchi, Garov predmetini sug‘urtalash shartlari Bank tomonidan ma’qullangan sug‘urta kompaniyasi orqali sug‘urtalash majburiyatini o‘ziga oladi. Mazkur sug‘urta shartnomasi bo‘yicha Sug‘urta xodisasi sodir bo‘lgan taqdirda Foyda ko‘ruvchi tomon Bank hisoblanadi. Qarz oluvchi tomonidan Garov predmeti yuzasidan o‘rnatilgan tartibda rasmiylashtirilgan sug‘urta shartnomasi, sug‘urta polisi va notarial tartibda rasmiylashtirilgan garov shartnomasi Bankka mazkur shartnoma imzolanganidan boshlab, \_\_\_ kalendar kuni ichida/kredit mablag‘lari taqdim etilgunga qadar/taqdim etilishi lozim;

i) “\_\_\_\_\_\_\_\_\_\_\_\_\_\_\_\_\_\_”Sug‘urta Kompaniyasi (keyinchalik “Sug‘urta qildiruvchi”) ning \_\_\_\_\_\_\_\_\_\_\_\_\_\_\_\_ so‘m qiymatidagi, kreditning qaytmasligi xavf-xataridan Sug‘urta polisi. Ushbu shartnoma imzolagan sanadan boshlab \_\_\_ kalendar kuni mobaynida/kredit mablag‘lari berilgunga qadar Bank Sug‘urta qildiruvchi bilan qiymati \_\_\_\_\_\_\_\_\_\_\_\_\_\_so‘m bo‘lgan kreditning qaytmasligi xavf-xatari yuzasidan sug‘urta shartnomasini tuzadi va sug‘urta mukofotini Sug‘urta qildiruvchiga to‘lab beradi, Qarz oluvchi esa Bank tomonidan to‘langan sug‘urta mukofoti summasini o‘sha kunning o‘zida qoplab beradi.

j) so‘m miqdoridagi Garov depoziti.

4.2. Agar Qarz oluvchi ushbu shartnomada ko‘rsatilgan muddatlarda kredit bo‘yicha asosiy qarzni va/yoki kredit foizlarini to‘lash qobiliyatiga ega bo‘lmasa/to‘lovlarni amalga oshira olmasa, O‘zbekiston Respublikasi qonunchiligiga muvofiq Bank undiruvni mazkur shartnomaning 4.1-bandida ko‘rsatilgan Kredit ta’minotiga qaratish bo‘yicha mutloq huquqqa ega bo‘ladi.

4.3. Garovga qo‘yilgan mol-mulkka zarar yetkazilgan va/yoki uning bozor qiymati pasaygan/oshgan taqdirda, Bank garovga qo‘yilgan mulkning qiymatini pasaytirishni/ko‘paytirishni talab qilishga haqli va Qarz oluvchi esa Bankning talabiga binoan garov shartnomasiga qo‘shimcha kelishuv va shartnomaga ilova bo‘lgan garov predmetining qiymatini belgilash to‘g‘risidagi yangi Dalolatnoma imzolash majburiyatini oladi. Bunda garov predmetining qiymati tomonlarning kelishuvi bilan belgilanadi. Agar qiymat bo‘yicha kelishuvga erishilmasa, rozi bo‘lmagan tomon mustaqil baholovchi kompaniya tomonidan garov ta’minotini baholashni talab qilishga haqli. Garov ta’minotini baholash bilan bog‘liq xarajatlar uni baholashni talab qilgan Tomon tarafidan qoplanadi.

Agar Qarz oluvchi garov ta’minotining kelishilgan qiymatini kamaytirish/ko‘paytirish bo‘yicha garov shartnomasiga qo‘shimcha kelishuv tuzishdan asossiz ravishda bosh tortsa, Bank Qarz oluvchini garov shartnomasiga qo‘shimcha kelishuv tuzishga majbur etish talabi bilan sudga murojaat qilishga haqli.

4.4. Garov predmetiga va/yoki uning bir qismiga nisbatan undiruv qaratilganda, Bank o‘z xohishiga ko‘ra bir tomonlama tartibda birinchi navbatda undirilishi kerak bo‘lgan garov predmetini tanlash va/yoki Sug‘urtalovchiga talabnoma berish huquqini o‘zida saqlab qoladi. Garov predmeti ob’ektlaridan biriga undiruv qaratish Bankni boshqa garov predmetlarini va/yoki uning bir qismiga undiruv qaratishga cheklamaydi.

4.5. O‘zbekiston Respublikasi qonun hujjatlariga muvofiq, Qarz oluvchi mazkur shartnoma doirasida o‘z majburiyatlarining bajarilishi yuzasidan o‘ziga tegishli va undiruvni qaratish mumkin bo‘lgan barcha mol-mulki bilan javobgardir.

4.6. Agar Qarz oluvchi ushbu shartnomani imzolaganidan so‘ng Bankka aloqador shaxsga aylansa, Qarz oluvchi aloqadorlik fakti aniqlangandan keyin 30 (o‘ttiz) kalendar kun ichida ushbu shartnoma talablariga muvofiq aloqador shaxslarga nisbatan belgilangan qiymatdan past bo‘lmagan qiymatdagi garov ta’minotini taqdim etishi lozim.

**5. Bankning majburiyatlari**

**Bank quyidagi majburiyatlarni oladi:**

5.1. Ushbu Shartnomada ko‘zda tutilgan miqdorda hamda shartlarda Qarz oluvchiga kredit mablag‘larini ajratish.

Qarz oluvchi va uchinchi shaxslar tomonidan ta’minot bo‘yicha ushbu shartnomaning 4-bandiga muvofiq Qarzdor va uchinchi shaxslar tomonidan kredit ta’minoti bo‘yicha Bankka taqdim etilishi yuzasidan belgilangan barcha majburiyatlar bajarilgan hamda Qarz oluvchining moliyaviy holati yomonlashuvi alomatlari sezilmagan hollarda Bank o‘zining majburiyatlarini bajaradi.

5.2. Ushbu shartnomaga muvofiq kreditning foydalanilgan qismi bo‘yicha foizlarni xisoblash.

5.3. Olingan kreditning hisobini yuritish uchun, Qarz oluvchining nomiga ssuda hisob raqamini ochish va lozim hollarda bu hisob aylanmasi ko‘chirmasi ma’lumotlarini Qarz oluvchiga taqdim etib borish. Qarz oluvchining hisob-varag‘i bo‘yicha bank ko‘chirmasi agar aniq xatoliklar mavjud bo‘lmasa, ushbu Shartnoma bo‘yicha Qarz oluvchining to‘lov majburiyatlari paydo bo‘lishining yoki bajarilishining yakuniy dalili hisoblanadi.

5.4. Qarz oluvchiga Bank tomonidan kreditni muddatidan oldin qaytarib olish asoslari va sabablari bo‘yicha xabar berish.

**6. Bankning huquqlari**

6.1. Kredit berish jarayonida Bank Qarz oluvchining moliya-xo‘jalik faoliyatini, buxgalteriya hisobi va hisoboti holatini, kreditdan maqsadli foydalanishni tekshirishga xaqli.

6.2. Bank kreditlashning butun davri mobaynida kredit ta’minoti va uning saqlanishi holatini, ta’minotning yetarliligi va likvidliligini, shuningdek garov shartnomasi bo‘yicha Qarz oluvchi tomonidan o‘ziga olingan majburiyatlarning bajarilishini vaqti-vaqti bilan tekshirib boradi. Tekshiruvlarni o‘tkazish davriyligi Bank tomonidan belgilanadi.

6.3. Agar to‘lov hujjatlari mazkur shartnoma yoki O‘zbekiston Respublikasi qonunchiligiga zid ravishda rasmiylashtirilgan taqdirda, Bank Qarz oluvchiga uning ssuda hisob raqamidan to‘lovlarni o‘tkazib berishdan bosh tortish huquqiga ega.

6.4. Kredit bo‘yicha asosiy qarz yoki hisoblangan foizlarni to‘lash muddati kelganida, Bank asosiy qarz, hisoblangan foizlar va kredit bo‘yicha boshqa to‘lovlarni, jumladan ushbu shartnoma shartlari asosida yuzaga keladigan boshqa harajatlar (valyuta kursi farqida yo‘qotishlarni, komission to‘lovlarni, sug‘urta mukofoti va sug‘urta to‘lovlarini va boshqalar)ni undirish uchun Qarz oluvchining bankda ochilgan talab qilib olgungacha bo‘lgan depozit hisob varaqlaridan, agar ularda mablag‘lar mavjud bo‘lmagan xollarda boshqa banklarda ochilgan barcha boshqa xisobvaraqlardan mablag‘larni so‘zsiz, xech qanday shartlarsiz va akseptsiz ravishda ko‘chirish bo‘yicha mutloq huquqqa ega bo‘ladi.

6.5. Quyidagi xollarda:

• ushbu Shartnoma bo‘yicha Qarz oluvchi zimmasiga yuklatilgan majburiyatlarning bajarilmasligi/to‘liq bajarilmasligi va/yoki buzilishi;

• qarz oluvchi moliyaviy axvolining yomonlashuvi, Qarzdorning bankrotligi;

• kredit ta’minotining likvidligi, qiymatini va xaqiqiyligining yo‘qotilishi, garov predmetining qisman yoki to‘liq zararlanishi;

• Qarzdorning molyaviy holatini o‘rganish va kredit monitoringini o‘tkazish uchun Bank tomonidan so‘ralgan ma’lumotlarning qarz oluvchi tomonidan Bankka ishonchsiz/noto‘g‘ri taqdim etilishi yoki ma’lumotlarni taqdim etishdan bosh tortish holatlarining aniqlanishi;

• buxgalteriya hisobi va hisobotining e’tiborsiz tashlab qo‘yilishi, Bankka hisobotlarning taqdim etilmasligi, Qarzdorning Bank monitoringidan bosh tortishi;

• bank tomonidan kredit resurslaridan maqsadsiz foydalanish holatlari aniqlanishi;

• asosiy qarz, foizlarni o‘z vaqtida to‘lamanmasligi;

• Qarz oluvchining Bankni yozma ravishda ogohlantirmagan holda o‘z tashkiliy-huquqiy shaklining o‘zgartirilishi, qayta tashkil etilishi (boshqa korxonalarga qo‘shilib ketilishi, ajralib chiqishi, almashtirilishi), tugatilishi;

• Qarz oluvchi yoki uchinchi shaxslarga nisbatan Qarz oluvchi bilan bog‘lik holda biron-bir tarzda da’vo yoki ish qo‘zg‘atilishi natijasida Qarz oluvchining har qanday mol-mulki o‘z kreditorlari orasida taqsimlanishi mumkin bo‘lsa hamda bu holat qarzdorning mazkur shartnoma bo‘yicha o‘z majburiyatlarini bajarish qobiliyatiga salbiy ta’sir ko‘rsatishi;

• kreditni qaytarmaslik xavfini oshiradigan har qanday omillarning paydo bo‘lishi;

• Sug‘urta kompaniyasining sug‘urta qoplamasini to‘liq yoki qisman to‘lash bo‘yicha majburiyatlarining tugatilishi;

• kreditning qaytarilmaslik xavfi yuzasidan sug‘urta shartnomasining bekor qilinishi yoki amal qilishining tugashi;

* Qarz oluvchi tomonidan pul aylanmalarining asosiy qismini “ASIA ALLIANCE BANK” ATB tizimida amalga oshirmasligi (ushbu talablar Qarz oluvchining moliyaviy holatini baholash uchun xizmat qiladi).

**Bank quyidagi huquqlarga ega:**

• kredit bo‘yicha asosiy qarz, ular bo‘yicha hisoblangan foizlar va/yoki boshqa to‘lovlarni to‘lashga yo‘naltirish uchun Qarzdorning har qanday hisobvarag‘idan mablag‘larni so‘zsiz ravishda hisobdan chiqarish;

• ushbu shartnoma bo‘yicha yangi summalarni va/yoki yangi kreditlarni berishni to‘xtatish;

• kreditni muddatidan oldin qaytarishni talab qilish, shu jumladan kreditni muddatidan oldin qaytarishni to‘liq yoki qisman garov predmetiga, Kafilga va/yoki Sug‘urta qiluvchiga qaratish. Ushbu holatda Bank Qarzdorga kredit bo‘yicha majburiyatlarni to‘liq bajarish uchun 5 (besh) kalendar kunlik muddat bergan holda kreditni muddatidan oldin qaytarish to‘g‘risidagi talabnoma yuboradi.

**7. Qarz oluvchining majburiyatlari**

**Qarz oluvchi quyidagi majburiyatlarni oladi:**

7.1. Kreditdan foydalanish jarayonida muddatlilik, qaytarishlilik, maqsadlilik, to‘lovlilik hamda ta’minlanganlik kabi kredit berishning asosiy tamoyillariga rioya qilish.

7.2. Kreditdan ushbu shartnomaning 1.1-bandida ko‘rsatilgan maqsadlar uchun foydalanish.

7.3. Kreditdan foydalanganlik uchun hisoblangan foizlarni muntazam va o‘z muddatida to‘lab borish, olingan kredit va foizlarni ushbu shartnomada belgilangan muddatlarda qaytarish.

7.4. Kreditlash davrida kredit mablag‘lari, foizlar va komissiyalar to‘liq qoplanguniga qadar, Bankda ochilgan depozit hisobvarag‘ida kredit qarzdorliklarini to‘lash uchun yetarli miqdordagi pul mablag‘lari mavjud bo‘lishini ta’minlash.

7.5. Boshqa banklarda hisobraqamlar ochilgan taqdirda, ushbu hisob raqamlar ochilgan kundan boshlab 5 (besh) kalendar kunidan oshmagan muddat ichida Bankni xabardor qilish).

7.6. O‘z tashkiliy-huquqiy shaklining o‘zgarishi, korxonani qayta tashkil etish yoki tugatish yuzasidan kutilayotgan o‘zgarishlar bo‘yicha Bankni oldindan ogoxlantirish, shuningdek, Bank bilan oldindan kelishmasdan hamda uning yozma ruxsatini olmasdan turib ushbu Shartnoma bo‘yicha Qarz oluvchiga yuklatilgan majburiyatlarni o‘z vaqtida va to‘liq bajarish qobiliyatiga salbiy ta’sir qilishi mumkin bo‘lgan har qanday xatti-harakatlarni amalga oshirmaslik.

7.7. Kredit ta’minotini kredit summasining kamida 125% miqdorida bo‘lishini ta’minlash.

7.8. Bankning oldindan roziligini olmasdan turib, uchinchi shaxslar oldida majburiyatlarni bajarish kafolati sifatida o‘zining har qanday mol-mulkini garovga taqdim qilmaslik, uchinchi shaxslarning majburiyatlari bo‘yicha Kafil bo‘lmaslik yoki Kafolat bermaslik.

7.9. Bank tomonidan garovga qabul qilinadigan mulkni Bankka ma’qul bo‘lgan shartlar asosida sug‘urtalash.

Bank tomonidan sug‘urta shartnomasi bo‘yicha to‘lab berilgan sug‘urta to‘lovlarini xarajatlarni qoplab berilishi talab qilingan kundan boshlab 5 (besh) bank kuni davomida qoplab berish.

7.10. Bankning talabiga ko‘ra har qanday moliyaviy, buxgalteriya va boshqa hujjatlarni hamda ma’lumotlarni zudlik bilan taqdim etish, zarur bo‘lgan hollarda Bankning o‘ziga yoki bank ishonch bildirgan tashkilotga bunday hujjatlar bilan joyiga borib tanishish va tekshirishga, shuningdek, mazkur shartnomaning 6.2-bandida ko‘rsatib o‘tilgan holatlarga oydinlik kiritish yuzasidan boshqa harakatlarni amalga oshirishga shart-sharoit yaratib berish.

Ushbu shartnomaning 6.2-bandida ko‘rsatib o‘tilgan Bankning nazorat funksiyalarini amalga oshirish uchun, Bankka quyidagilarni:

• barcha ilovalarini o‘z ichiga olgan har choraklik buxgalteriya balansi va moliyaviy natijalar to‘g‘risidagi hisobotni;

• asosiy vositalari yoyilmasi (balans qiymati ko‘rsatilgan holda);

• muddati o‘tgan debitorlik va kreditorlik qarzlari bo‘yicha choraklik yoyilma ma’lumotlarni;

• bankning talabiga ko‘ra Qarz oluvchining moliya-xo‘jalik faoliyati yuzasidan boshqa kerakli ma’lumotlarni taqdim etib borish hamda Bank xodimlariga Qarz oluvchining moliya-xo‘jalik faoliyatiga taalluqli bo‘lgan hujjatlarini tekshirishga ruxsat berish.

Bankka taqdim etilgan har qanday ma’lumotlarning qonuniy va to‘g‘riligi yuzasidan ma’suliyat va javobgarlik Qarz oluvchi zimmasiga yuklatiladi.

7.11. Tekshirishlarni amalga oshirish uchun Bank xodimlariga xizmat xonalariga, ishlab chiqarish, omborxona va boshqa binolarga kirishlariga to‘sqinlik qilmaslik va barcha sharoitlarni yaratib berish. Tekshirishlarni o‘tkazish vaqti va sanalari Bank tomonidan mustaqil ravishda belgilanadi.

7.12. Byudjet hamda byudjetdan tashqari fondlar va kontragentlar oldida yuzaga kelgan muddati o‘tgan qarzdorlikning kelib chiqishi va miqdori haqida darxol Bankka xabar qilish.

7.13. Korxona rekvizitlari (nomi, joylashgan manzili va pochta manzili), Rahbariyat va ta’sischilar tarkibida yuzaga kelishi kutilayotgan o‘zgarishlar bo‘yicha Bankka yozma ravishda, shuningdek bunday o‘zgarishlar amalga oshirilgan kundan boshlab 3 (uch) kalendar kuni ichida tegishli o‘zgarishlarning o‘rnatilgan tartibda rasmiylashtirilganligini tasdiqlovchi hujjatlarni taqdim etish.

7.14. Ushbu shartnoma doirasida Qarz oluvchi majburiyatlarning to‘liq va o‘z vaqtida bajarilishi qobiliyatiga ta’sir ko‘rsatishi mumkin bo‘lgan barcha hodisalar va omillarni Bankka ma’lum qiladi.

7.15. Kreditning qaytarilishini ta’minlash uchun, Bank talabi bo‘yicha Qarz oluvchi quyidagi hollarda, qo‘shimcha ta’minot taqdim etish majburiyatini oladi:

• Qarz oluvchi moliyaviy ahvolining yomonlashuvi;

• Kafilning yoki Sug‘urta qiluvchi moliyaviy axvolining yomonlashuvi yoki bankrotligi;

• garov ta’minoti qiymatining kamayishi (bozor narxining pasayishi), garov predmetining qisman yoki to‘liq zarar ko‘rishi yoki yo‘qotilishi;

• sug‘urta shartnomasining bekor qilinishi;

• kreditning qaytmaslik xatarini oshiruvchi boshqa omillarning yuzaga kelishi.

Yuqorida ko‘rsatilgan holatlarda, shuningdek, garovga qo‘yilgan mol-mulkning yo‘qotilishi va/yoki qisman zararlanishi va/yoki uning bozor qiymatining pasayishi holatlarida, Qarz oluvchi bir paytning o‘zida Garovga qo‘yuvchi bo‘lishi yoki bo‘lmasligidan qat’iy nazar, Bank tomonidan tegishli talab yuborilgan kundan boshlab 10 (o‘n) kalendar kun ichida Bankni qoniqtiradigan darajadagi qo‘shimcha ta’minotni taqdim etishi shart.

7.16. Qarz oluvchi moliyaviy holatining yomonlashuviga hamda Bank oldidagi o‘z majburiyatlarini bajara olmaslik xavfini ortishiga olib keluvchi har qanday majburiyat va vazifalarni qabul qilmaslik.

7.17. Bunday majburiyatlar bajarilgunga qadar 5 kalendar kun oldindan, Qarz oluvchi bankdagi o‘z hisob raqamlarida byudjet va uchinchi shaxslar oldidagi majburiyatlardan holi bo‘lgan hamda Bank krediti bo‘yicha o‘z majburiyatlarini bajarilishini ta’minlashga yetadigan miqdorda minimal darajadagi mablag‘lar qoldig‘i mavjud bo‘lishini ta’minlashi shart.

7.18. Qarz oluvchining tashabbusi bilan kredit shartlari o‘zgargan taqdirda, Bank Tariflariga muvofiq bank komissiyasini to‘lash.

7.19. Pul aylanmalarining asosiy qismini “ASIA ALLIANCE BANK” ATB tizimida amalga oshirish, qarzdorning moliyaviy holatini baholash maqsadida.

**8. Qarzdorning huquqlari**

**Qarz oluvchi:**

8.1. Ushbu shartnoma shartlariga muvofiq kredit olish va ushbu shartnomaning 1.1-bandida ko‘rsatib o‘tilgan kredit muddati davomida kreditdan foydalanish.

8.2. Bankni yozma ravishda ogohlantirgan va bank bilan kredit bo‘yicha barcha hisob kitoblarni amalga oshirgan holda qisman yoki to‘liq ravishda kreditdan foydalanmaslik.

8.3. Kredit qarzdorligini qisman yoki to‘liq ravishda o‘z muddatidan oldin qaytarish. Kreditni muddatidan oldin qaytarish mazkur shartnomaning 3.7. bandida nazarda tutilgan tartibda amalga oshiriladi.

**9. Tomonlarning majburiyatlari**

9.1. Shartnoma majburiyatlari tomonlarning biri tomonidan bajarilmagan yoki lozim darajada bajarilmagan taqdirda, ushbu tomon boshqa tomonga yetkazilgan zararlarni qoplab beradi, shuningdek O‘zbekiston Respublikasi qonunlarida belgilangan tartibda javobgar bo‘ladi.

9.2. Mazkur shartnomaning 7.6, 7.7., 7.8., 7.9-bandlarida nazarda tutilgan majburiyatlarni buzganlik uchun Bank Qarz oluvchidan amaldagi bazaviy hisoblash miqdorining 5 barobari miqdorida jarima undirishga xaqli.

**10. Boshqa shartlar**

10.1. Bank tomonidan Qarz oluvchining Bankka ma’lum bo‘lgan so‘nggi manziliga yuborilgan har qanday yozishmalar, shuningdek bildirilgan har qanday xabar yuborilgan kundan boshlab uchinchi ish kuniga Qarz oluvchi tomonidan qabul qilingan deb, Bank tomonidan yetkazilgan deb hisoblanadi. Yuborilgan xat sanasi Pochta muhri bo‘yicha aniqlanadi.

10.2. Ushbu shartnoma har ikki tomon imzolagan kundan boshlab kuchga kiradi va Qarz oluvchi ushbu Shartnomaga muvofiq Bank oldida olgan barcha majburiyatlarini to‘liq bajargunga qadar amal qiladi.

10.3. Agar tomonlardan birortasi yuridik shaxs sifatida faoliyat yuritishni to‘xtatgan yoki uning yuridik mavqe’iga boshqa o‘zgartirishlar kiritilgan taqdirda, u ushbu shartnoma doirasida boshqa tomonning oldidagi o‘z majburiyatlarini o‘zining faoliyatini tugatgunga qadar (o‘zgartirishlar kiritilgunga qadar) bajarib qo‘yishi shart, faqatgina bu majburiyatlar tugatilayotgan (o‘zgarish kiritilayotgan) tomonning huquqiy vorisi zimmasiga yuklatilgan holatlar bundan mustasno.

10.4. Ushbu bilan Qarz oluvchi Bank tomonidan kredit tarixini shakllantirish uchun kredit shartnomasining imzolanishi shartlari, taqdim etilgan ta’minot hamda majburiyatlarning bajarilishi bilan bog‘liq ma’lumotlarni Kredit axboroti davlat reestri, Kredit byurosi, Garov reestriga taqdim etishga o‘z roziligini bildiradi.

10.5. Ushbu shartnomadan yoki u bilan bog‘liq holda kelib chiqadigan barcha nizolar va kelishmovchiliklar Taraflar tomonidan o‘zaro kelishuvlar yo‘li bilan hal qilinadi.

Nizolarni o‘zaro kelishuvlar yo‘li bilan hal qilish imkoni bo‘lmagan taqdirda, ushbu shartnomadan, xususan uni tuzish, bajarish, o‘zgartirish, bekor qilish, buzish va haqiqiy emasligi yuzasidan kelib chiqadigan barcha nizolar, kelishmovchiliklar Da’vogarning ixtiyoriga ko‘ra “DS Legal Centre” MChJ huzuridagi Doimiy faoliyat ko‘rsatuvchi hakamlik sudi yoki Fuqarolik ishlar bo‘yicha \_\_\_\_\_\_\_\_\_\_\_\_\_\_\_ tuman sudi/Toshkent tumanlararo iqtisodiy sudi tomonidan ko‘rib chiqiladi..

Nizo “DS Legal Centre” MChJ qoshidagi doimiy faoliyat yurituvchi Hakamlik sudi tomonidan “DS Legal Centre” MChJ qoshidagi doimiy faoliyat yurituvchi Hakamlik sudi Qoidalariga muvofiq ko‘rib chiqiladi. Hakamlik sudi Qarori yakuniy hisoblanadi va qayta ko‘rib chiqilmaydi.

10.6. Tomonlar o‘rtasida kelishmovchiliklar yuzaga kelgan hollarda, ikki tomonning majburiyatlarini asoslashda bank yozuvlari ustuvorlikka ega.

10.7. Mazkur shartnomaga kiritilgan barcha o‘zgartirishlar va qo‘shimchalar, ular yozma shaklda tuzilgan va taraflarning vakolatli vakillari tomonidan imzolangan taqdirdagina haqiqiy hisoblanadi.

10.8. Ushbu shartnoma har bir tomon uchun bittadan, jami ikkita asl nusxada tuzildi.

10.9. Mazkur shartnoma bilan tartibga solinmagan masalalar O‘zbekiston Respublikasi qonunchiligi bilan tartibga solinadi.

**BANK: Qarz oluvchi**:

|  |  |
| --- | --- |
| **ATB «ASIA ALLIANCE BANK»**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_filiali  Manzil:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  STIR:\_\_\_\_\_\_\_\_\_\_ XXTUT \_\_\_\_\_\_\_\_\_\_\_  MFO:\_\_\_\_\_\_\_\_\_\_\_\_\_\_  Telefon:\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  M.O‘. | **«\_\_\_\_\_\_\_\_\_\_\_\_\_\_\_\_\_\_» MChJ**  Manzil: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  STIR: \_\_\_\_\_\_\_\_\_\_\_\_ XXTUT: \_\_\_\_\_\_\_\_\_\_  x/r: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  MFO: \_\_\_\_\_\_\_\_\_  Rahbar \_\_\_\_\_\_\_\_\_\_\_\_\_\_\_\_\_\_\_\_  Bosh hisobchi \_\_\_\_\_\_\_\_\_\_\_\_\_\_  M.O‘. (agar mavjud bo‘lsa) |

***1. Ta’minot turlari har bir holat bo‘yicha alohida ko‘rsatiladi.***

***2. Toshkent shaxridan tashqarida joylashgan filiallar uchun shartnomaning 10.5-bandida o‘sha xududning tegishli sudi ko‘rsatiladi.***